Aplikacioni “Flipagram” ofron muzikë falas
I krijuar nga një imigrant iranian në Amerikë, aplikacioni është një platformë promovimi për muzikantët dhe përdoruesit e tjerë
Përdorimi i muzikës në prodhimin e videove ka qenë gjithmonë një çështje problematike për shkak të së drejtës së autorit. Një aplikacion i mediave sociale, i quajtur “Flipagram” lejon përdoruesit e saj të krijojnë video me muzikë falas. Aplikacioni është gjithashtu një platformë për muzikantët e rinj, muzika e të cilëve mund të dëgjohet nga përdoruesit e këtij aplikacioni në mbarë botën. Drejtuesi i kompanisë që ka krijuar aplikacionin është një imigrant nga Irani. Korrespondentja e Zërit të Amerikës Elizabeth Lee njofton nga qendra e kompanisë “Flipagram” në Los Anxhelos. Muzika dhe videot e grupit muzikor, “PinkFurs”, që përbëhet nga dy motra adoleshente, dëgjohet dhe shikohet në mbarë botën me ndihmën e aplikacionit “Flipagram”. thotë Kiersten Kehoe e grupit “PinkFurs”. Aplikacioni “Flipagram” lejon përdoruesit të postojnë fotot dhe videot e tyre të shoqëruara me një minutë muzikë falas. Mundësia për të zgjedhur muzikën e bën aplikacionin “Flipagram” unik, thotë kreu i kompanisë, Farhad Mohit. Zoti Mohit, një iraniano-amerikan, ka negociuar marrëveshje me të gjitha kompanitë e mëdha të regjistrimit, duke hedhur idenë se media sociale është një mënyrë shumë e mirë për promovimin e muzikës së artistëve të njohur, si dhe atë të artistëve të rinj. Përdoruesit mund të blejnë këngët e plota për të krijuar përmbajtje më të gjatë të videove të tyre. I themeluar tre vjet më parë, “Flipagram” tani ka përdorues në 150 vende dhe aplikacioni është përkthyer në 37 gjuhë të ndryshme. Zoti Mohit, i cili ka patur sukses në shumë kompani të tjera, thotë se historia e tij si imigrant e ka ndihmuar të jetë i suksesshëm. Nga ana tjetër, “Flipagram” po ndihmon artistët të bëhen më të suksesshëm në industrinë e muzikës. Ndërsa konkurrenca në industrinë e muzikës është tepër e fortë, zoti Mohit është optimist se grupet muzikore si “PinkFurs” dhe krijuesit e tjerë në Flipagram do të tërheqin më shumë vëmendjen e publikut pasi aplikacioni sepse muzikantën uk janë të vetimit që duan të promovojnë krijimet e tyre. Industri të larmishme janë në kërkim të platformave të videove për të promovuar produktet e tyre në telefonat inteligjentë.